Ditlef Knudsen

Ditlef Knudsen (født 15. mars 1911 i Oslo, død 23. desember 1981 i Asker) var en norsk diplomat.Knudsen, Ditlef i Hvem er Hvem, 1973Dødsdato fra en slektspostering.

Etter examen artium 1929 studerte han sosialøkonomi ved Université Libre de Bruxelles i 1934. Han tok utenriksdepartementets aspirantkurs i 1939 og tjenestegjorde deretter ved norske utenriksstasjoner i Beograd, New York og Montreal. Han ble utnevnt til ambassadør til Thailand i 1959, til Chile i 1969 og til Tyrkia i 1973. 

Ditlef Knudsen ble i 1968 utnevnt til kommandør av St. Olavs Orden.

 Stasjoneringer 
 1947 chargé d'affaires ved legasjonen i Beograd
 1948–1952 konsul ved generalkonsulatet i New York City
 1952–1959 konsul ved generalkonsulatet i Montréal, Canada. Generalkonsul fra 1957.
 1959–1963 ambassadør ved Norges ambassade i Bangkok sideakkreditert til  Jakarta og Manila 1959, 
 1963–1969 protokollsjef UD
 1969–1973 ambassadør ved Norges ambassade i Santiago, Chile 
 1973– ambassadør ved Norges ambassade i Ankara, sideakkreditert til Kabul.

 Familie 
Han var sønn av ingeniør Anton Marius Knudsen (1881-1959) og Mary Døscher (født i 1882). I 1939 giftet han seg med Alyce V. Siqveland (1912–1947). Han var senere gift med Anna Sophie Broch (1918–2000). De ble foreldre til billedkunstner Cecilie Broch Knudsen (født 1950).

 Referanser 

Kategori:Norges ambassadører til Afghanistan
Kategori:Norges ambassadører til Chile
Kategori:Norges ambassadører til Filippinene
Kategori:Norges ambassadører til Indonesia
Kategori:Norges ambassadører til Thailand
Kategori:Norges ambassadører til Tyrkia
Kategori:Kommandører av St. Olavs Orden
Kategori:Personer fra Oslo